Euroopa Liidu Teataja L 193 , 29/07/2000 Lk 0006 - 0007



Nõukogu määrus (EÜ) nr 1668/2000, 17. juuli 2000, millega muudetakse määrust (EMÜ) nr 845/72, milles sätestatakse erimeetmed siidiusside kasvatamise edendamiseks EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades järgmist: (1) Nõukogu määrusega (EMÜ) nr 845/72 [4] nähakse ette, et ühenduses kasvatatavate siidiusside puhul antav abi määratakse kindlaks igal aastal. Vastavalt ühise turukorralduse reformi suunitlusele Agenda 2000 raames ja selleks, et võimaldada tootjatel teha pikemaajalisi tootmisplaane, tuleks abi määrata kindlaks ajalise piiranguta, ilma et see piiraks võimalike muudatuste tegemist tulevikus. (2) Abi tuleks sätestada tasemel, mis tagab siidiussikasvatajatele rahuldava elatustaseme. (3) Määruse (EMÜ) nr 845/72 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega sätestatakse komisjoni rakendusvolituste kasutamise menetlus, [5] ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 845/72 muudetakse järgmiselt. 1. Artikkel 1 asendatakse järgmisega: "Artikkel 1 1. Abi antakse ühenduses kasvatatud ja kaupade koondnomenklatuuri alamrubriiki 01060090 kuuluvate siidiusside ja alamrubriiki 05119980 kuuluvate siidiussimunade puhul. 2. Abi antakse siidiussikasvatajatele iga kasutatud siidiussimunade kasti kohta, tingimusel et kastid sisaldavad munade kindlaksmääratavat miinimumkogust ja usside kasvatamine on edukalt lõpetatud. 3. Ühe kasutatud siidiussimunade kasti kohta makstav abi on 133,26 eurot." 2. Artikkel 2 asendatakse järgmisega: "Artikkel 2 Käesoleva määruse üksikasjalikud rakenduseeskirjad võetakse vastu artikli 4 lõikes 2 sätestatud korras. Kõnealused üksikasjalikud eeskirjad hõlmavad eelkõige artikli 1 lõikes 2 nimetatud miinimumkogust, liikmesriikide poolt komisjonile edastatavat teavet ja mis tahes kontrollimeetmeid, et kaitsta ühenduse finantshuve pettuse või muu eeskirjade eiramise eest." 3. Artikkel 4 asendatakse järgmisega: "Artikkel 4 1. Komisjoni abistab lina- ja kanepituru ühist korraldust käsitleva nõukogu 29. juuni 1970. aasta määruse (EMÜ) nr 1308/70 [6] artikliga 11 asutatud lina- ja kanepituru korralduskomitee, edaspidi "komitee". 2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7. Otsuse 1999/468/EÜ artikli 4 lõikes 3 nimetatud tähtajaks kehtestatakse üks kuu. 3. Komitee võtab vastu oma töökorra." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. aprillist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. juuli 2000 Nõukogu nimel eesistuja J. Glavany [1] EÜT C 86 E, 24.3.2000, lk 9. [2] Arvamus on esitatud 16. mail 2000 (Euroopa Ühenduste Teatajas seni avaldamata). [3] EÜT C 168, 16.6.2000, lk 17. [4] EÜT L 100, 27.4.1972, lk 1. Määrust on viimati muudetud määrusega (EMÜ) nr 2059/92 (EÜT L 215, 30.7.1992, lk 19). [5] EÜT L 184, 17.7.1999, lk 23. [6] EÜT L 146, 4.7.1970, lk 1. --------------------------------------------------